इस अवसर पर दादरी और नोएडा विधानसभा के सामान्य प्रेक्षक श्री संजीव खिरवार ने भी बालक इंटर कॉलेज में चल रहे द्वितीय प्रशिक्षण का जायजा लिया तथा कमरों में जाकर कार्मिकों द्वारा लिए जा रहे प्रशिक्षण को बारीकी से देखा। आयोग के मास्टर ट्रेनर शैलेंद्र कुमार भाटिया ने बताया कि निर्वाचन सामग्री का वितरण 10 फरवरी को प्रातः 7 बजे से फूल मंडी में किया जाएगा उन्होंने बताया कि मॉक पोल को प्रत्येक दशा में प्रातः 6रू00 बजे शुरू कर दिया जायें। ईवीएम मशीन का टोटल बटन दबाकर मतदान से पूर्व शून्य करना ना भूलें। श्री भाटिया ने बताया कि मतदान के दौरान मतदाता रजिस्टर 17 ए ,प्रारूप 17 सी ,16 बिंदुओं की सूचना ,पी एस 5, मॉक् पोल सर्टिफिकेट आदि विभिन्न प्रकार के निर्वाचन संबंधी प्रपत्रों को सावधानी से भरा जायें। तथा टोटल बटन दबाकर 17 ए रजिस्टर पर चल रहे क्रमांक को हर घंटे चेक करते रहें। प्रशिक्षण के समय मुख्य विकास अधिकारी श्री माखनलाल गुप्ता, जिला विकास अधिकारी डॉ रामआसरे, परियोजना निदेशक डीआरडीए, जिला विद्यालय निरीक्षक भीम सिंह तथा जिला बेसिक शिक्षा अधिकारी प्रवेश कुमार यादव भी उपस्थित रहे.